tangens
Tangens, benævnt \(\tan\), er en af de trigonometriske funktioner. Tangens til en vinkel \(v\) defineres som forholdet mellem sinus og cosinus til vinklen for alle vinkler \(v\), hvor \( \cos(v) \neq 0 \); dvs. \( \tan(v) = \sin(v)/\cos(v) \). For en spids vinkel \(v\) i en retvinklet trekant er \(\tan(v) \) netop forholdet mellem den modstående katete og den hosliggende katete til \(v\).
Tangens er en periodisk funktion med periode \(\pi\).